স্টাফ রিপোর্টার : র‌্যাব-২ এর ভ্রাম্যমাণ আদালত নকল ও অনুমোদনহীন রোগ নির্ণয়ের রাসায়নিক উপাদান আমদানি ও বিক্রির দায়ে রাজধানীর মোহাম্মদপুরে দুটি প্রতিষ্ঠানকে ১৮ লাখ টাকা জরিমানা করেছে। গতকাল মঙ্গলবার র‌্যাব সদর দপ্তরের নির্বাহী ম্যাজিস্ট্রেট মো. সরওয়ার আলমের নেতৃত্বে দুপুর থেকে বিকেল পর্যন্ত এ অভিযান চালানো হয়। এ অভিযানে বিপুল পরিমাণ মানহীন, নকল ও মেয়াদোত্তীর্ণ রি-এজেন্ট জব্দ করা হয়।